b"\n_START_ARTICLE_\nTiiu Pallo-Vaik\n_START_PARAGRAPH_\nTiiu Pallo-Vaik (aastani 1968 Pallo; s\xc3\xbcndinud 27. mail 1941) on eesti maalikunstnik.\n_START_SECTION_\nEluk\xc3\xa4ik\n_START_PARAGRAPH_\nTiiu Pallo-Vaik s\xc3\xbcndis Tapal. Aastani 1955 \xc3\xb5ppis Tapa Keskkoolis ja sealt suundus Tartu Kunstikooli, mille l\xc3\xb5petas 1961. Samal aastal j\xc3\xa4tkas \xc3\xb5pinguid Eesti Riiklikus Kunstiinstituudis maalikunsti erialal, l\xc3\xb5petas 1967. _NEWLINE_Aastast 1993 Eesti Kunstiakadeemia \xc3\xb5ppej\xc3\xb5ud._NEWLINE_Aastast 1970 on ta Eesti Kunstnike Liidu ja Eesti Maalikunstnike Liidu liige. Eesti Akvarellistide \xc3\x9chenduse liige ja Eesti Akvarellistide \xc3\x9chenduse esimees.\n_START_SECTION_\nLooming\n_START_PARAGRAPH_\nTiiu Pallo-Vaik on osalenud n\xc3\xa4itustel alates aastast 1964. Tiiu Pallo-Vaik osales r\xc3\xbchmituses ANK '64. Maalinud peamiselt l\xc3\xbc\xc3\xbcrilisi, maheda koloriidiga portreid ja maastikke. Viljelnud \xc3\xb5limaali, 1967. aastast ka akvarelli ning 1980. aastaist segatehnikat ja kollaa\xc5\xbei. Portreedes on ta r\xc3\xb5hutanud plastilist vormi ja portreteeritava vaimsust, maastiku- ja interj\xc3\xb6\xc3\xb6ripiltides motiivi s\xc3\xbcmboolset t\xc3\xa4hendust. Loonud lillemaale ja nat\xc3\xbc\xc3\xbcrmorte."